
המשרד לשיתוף פעולה אזורי
ירושלים
	
מר יואב קיש
שר החינוך
משרד החינוך 
ירושלים
	
השופטת (בדימוס) שולמית דותן
יו"ר הוועדה לבדיקת מינויים 
הועדה לבדיקת מינויים 
ירושלים


לכבוד

שלום רב,

הנדון: תזכורת שנייה - ליקויים נוספים באישור מינויו של 
מר משה מור יוסף  למנכ"ל החברה למתנ"סים
סימוכין: מכתבינו מיום 31.3.2026 ומיום 19.5.2026
בשם התנועה למען איכות השלטון בישראל, ע"ר (להלן: "התנועה"), הרינו פונים אליכם בשלישית  בנוגע לחששות העולים ממינויו האפשרי של מר משה מור יוסף לתפקיד המנהל הכללי של החברה הממשלתית "החברה למתנ"סים", וזאת לאור מידע חדש שהתגלה לנו בעניינו: 
1. בפנייתנו מיום 31.3.2026 הצגנו בפניכם את החששות הרבים העולים מהליך המינוי של מר משה מור יוסף (להלן: "המועמד הנבחר"). למכתבנו זה לא נתקבל כל מענה.
2. בפנייתנו מיום 19.5.2026 הצגנו בפניכם את הצורך לבחון את כישוריו המיוחדים של המועמד הנבחר לאור זיקותיו הפוליטיות בהתאם לסעיף 18ג לחוק החברות הממשלתיות התשל"ה-1975 (להלן: "החוק") ובמיוחד בתחום ניהול התקציבים. עוד הצבענו על הצורך לבחון את החלטת ועדת האיתור בהיבטי הייצוג ההולם בשים לב לעובדה ששיעור הנשים המנכ"ליות הינו 5% בלבד מכלל המנכ"לים בחברות הממשלתיות.
3. כעת עולה לכאורה מפרסום בעיתון דה-מרקר[footnoteRef:2] שהמועמד הנבחר הציג עצמו בפני ועדת האיתור ובפורומים נוספים כמי שמחזיק בתארים ראשון ושני בחינוך בעוד שבפועל אין בידיו תעודות ותארים כאמור. המועמד הנבחר מחזיק באישורי שקילות שקיבל ממשרד החינוך לצרכי שכר בלבד. עולה לכאורה שהמועמד הנבחר הציג בפני הוועדה מצג שאינו נאמן לאמת באשר להשכלתו.  [2:  טלי חרותי-סובר "משה מור יוסף, המועמד לתפקיד מנכ"ל החברה למתנ"סים, טוען שיש לו שני תארים בחינוך — שאינם קיימים", דה מרקר, 24.5.2026, זמין כאן] 


4. על מקרה דומה בו עלו פערים משמעותיים בין מצג המועמד בהליך המינוי לבין המציאות אמר בית המשפט העליון[footnoteRef:3] כי הם מטילים צל כבד על המועמד ומינויו למשרה בכירה בשירות הציבורי תפגע באמון הציבור במערכת, וביתר שאת כשהתפקיד אליו הוא מיועד הוא תפקיד המנהל הכללי: [3:  בג"ץ 932/99 התנועה לאיכות השלטון נ' יושב ראש הוועדה לבדיקת מינויים, פ"ד נג(3) 769 (1999), בעמ' 789.] 

"בנוסף, אופי התפקיד של מנהל כללי בחברה מחייב מינויו של מועמד ישר דרך. בתפקיד מנהל כללי משמש נושא המשרה כנציג החברה ובעלי מניותיה. כנציג, חובתו היא לפעול נאמנה למען מקסום טובת החברה שעליה הוא מופקד."

5. כפי שציינו בפניותינו הקודמות ומתחדד עתה מן הנתונים שהובאו לידיעתנו, בפרט הפערים לכאורה בין השכלתו של המועמד הנבחר כפי שהוצגה בידיו לוועדה לבין השכלתו בפועל והיקף ניהול התקציב כפי שזה הוצג כיום ואף בפני וועדות קודמות, לבין הניהול בפועל, הרי שקיים חשש שלפנינו מקרה חמור מאוד של ניסיון לטשטש את העובדות בדבר ההשכלה והניסיון של המועמד הנבחר ובכך להשפיע על הליך המינוי. כפי שכתבתנו במכתבנו מיום 31.3.26:

"ויודגש כי לפי הנחיית היועצת המשפטי לממשלה, על השר הממנה לשקול לא רק את כישוריו המקצועיים של המועמד, אלא גם את תכונותיו האישיות, ובכלל זה יושרה ואמינות, על מנת להבטיח כי יפעל בהתאם לעקרונות המינהל התקין וטוהר המידות. [footnoteRef:4] כפי שאף קבע בית המשפט בעניין ניסן, על הגורמים המאשרים את המינויים חלה החובה לבחון גם את כשירותיו ואישיותו של המועמד בהתאם לכלל האינפורמציה שעומדת לפניהם.[footnoteRef:5]" [4:  הנחיית היועצת המשפטית לממשלה מס' 6.5000 "מינויים בחברות ממשלתיות ובתאגידים ציבוריים",בעמ' 8.]  [5:  בג"ץ 932/99 התנועה לאיכות השלטון נ' יושב ראש הוועדה לבדיקת מינויים, פ"ד נג(3) 769 (1999), בעמ' 786-787.] 


6. כעת מתחדד החשש האמור ביתר שאת באופן המחייב, לדעתנו, שלא לאשר את המינוי. 

7. יתרה מכך, מעבר לעובדה שהמועמד הנבחר משמש כמשנה למנכ"ל במשרת אמון מטעם שר הפנים (הפורש), משה ארבל, עובדה שיש בה כדי לבסס זיקה פוליטית[footnoteRef:6] למפלגת ש"ס, הרי שהזיקה מתחזקת גם מפרסומים נוספים המעידים על עוצמת הקשר האישי והפוליטי עם שרי ש"ס. מפרסום עבר עלה שמו של המועמד הנבחר כמי שיעמוד בראש תנועת ש"ס באשדוד[footnoteRef:7]. נציגים בכירים בתנועת ש"ס הגיעו לסוכת האושפיזין של המועמד הנבחר[footnoteRef:8]. נציגים בכירים בתנועת ש"ס השתתפו באירועים משפחתיים של המועמד, כגון מסיבת אירוסין של בתו[footnoteRef:9] אליה הגיעו שר הפנים משה ארבל וחבר הכנסת ינון אזולאי[footnoteRef:10]. עוד פורסם ברשת X בידי משה ויסבורג ביום 10.10.2025 על השתתפות של המועמד הנבחר בסוכת נציג ש"ס בעיר אשדוד, חיים אמסילי[footnoteRef:11].  [6:  הנחיית נציב שירות המדינה נוהל איוש לשכות מנכ"לים ומוקבלי מנכ"לים מהדורה 17 מיום 19.6.2023 המיישמת את החלטת הממשלה 3075 מיום 15.10.2017 בדבר מינוי משנה למנכ"ל בידי מנכ"ל משרד ללא מכרז, זמינה כאן.]  [7:  "הרב מאיר אבוחצירא הגיע לביתו של עו"ד משה מור יוסף מי ששמו עלה לאחרונה כאחד המועמדים לעמוד בראש תנועת ש"ס המקומית- פוליטיקה אשדוד היום", תמי אברהמי, "הרב מאיר אבוחצירא הגיע לביתו של עו״ד משה מור- יוסף", אשדוד היום, 26.7.2022, זמין כאן.]  [8:  מערכת אשדוד10 "ברקע הבחירות לעירייה: אורחים מעניינים בסוכת אושפיזין של משה מור יוסף מש"ס", אשדוד10, 13.10.2022, זמין כאן.]  [9:  משה קאהן "בכיר ש"ס האשדודי אירס את בתו: צמרת התנועה הגיעו לברך", חרדים אשדוד, 4.5.2023, זמין כאן]  [10:  "משתתפים מעניינים רבים בשמחת הווארט של בתו של מנשה למנכ"ל משרד הפנים, עו"ד משה מור יוסף. זו הזדמנות מצויינת בשביל כל בכירי ש״ס להתכנס יחדיו לארוחת ערב משובח." תמי אברהמי שמחה גדולה בבית משפחת בכיר ש״ס עו״ד משה מור-יוסף, אשדוד היום, 4.5.2023, זמין כאן. ]  [11:  הפרסום מרשת X זמין כאן.] 


8. בהקשר זה ראוי לציין שלאחרונה, ביום 14 במאי 2026, ניתנה חוות דעת משפטית בידי המשנה ליועצת המשפטית לממשלה, ד"ר גיל לימון, העוסקת בזיקות פוליטיות לשרי מפלגות ש"ס ויהדות התורה. בחוות הדעת נקבע שבעת מינוי שנתון בו שיקול דעת לשר (בין כגורם ממנה, מאשר או ממליץ) או לממשלה יש לבחון אם למועמד כישורים מיוחדים (בענייננו בהתאם לסעיף 18ג לחוק החברות הממשלתיות). ביחס למועמדים שהם בעלי זיקה פוליטית לשרים שפרשו, כבענייננו, יש להביא את המינוי בפני היעוץ המשפטי לשם קבלת הנחיה מתאימה. 

9. בשים לב לזיקות הפוליטיות המשמעותיות של המועמד הנבחר מתחזק הצורך לבחון את כישוריו המיוחדים לפי סעיף 18ג לחוק ופסיקת בית המשפט העליון, כפי שפירטנו בהרחבה בפנייתנו מיום 31.3.2026. 

10. לאור הפרסום שהמועמד הנבחר הגיש לוועדה לבדיקת מינויים את המסמכים הנוגעים למינויו, נבקש את התייחסותכם הדחופה לדברים בפנייתנו זו ובפניות הקודמות באותו עניין וזאת לא יאוחר מיום 5.6.2026.


בברכה ובכבוד רב,

יניב גולדברג, עו"ד
ראש האגף הכלכלי

ז'קלין ברכה, עו"ד
האגף הכלכלי








 

העתקים:
עוה"ד ד"ר גיל לימון, המשנה ליועצת המשפטית לממשלה (משפט ציבורי-מנהלי)
מר רועי כחלון, מנהל רשות החברות הממשלתיות
מר אריאל משעל, יושב ראש דירקטוריון, החברה למתנ"סים

